## El Consell aprova el nomenament del director adjunt d’Audiovisuals i Cinematografia i de la directora adjunta de Música i Cultura Popular de l’IVC

*** Els nomenaments es fan a proposta de la Comissió d’Avaluació de l’IVC, una vegada finalitzat el procés de selecció**

El Consell ha aprovat el nomenament de Luis Gosálbez Payá com a director adjunt d’Audiovisuals i Cinematografia i de Beatriz Traver Badenes com a directora adjunta de Música i Cultura Popular Valenciana de l’Institut Valencià de Cultura (IVC).

Els nomenaments s’han produït després de la proposta realitzada per la Comissió d’Avaluació de l’IVC, una vegada finalitzat el procés de selecció de persones candidates.

Traver és llicenciada en Història de l’Art i Història i Ciències de la Música i té una sòlida formació especialitzada en gestió cultural, que inclou postgraus en organització d’esdeveniments musicals.

Per la seua banda, Gosálbez té una extensa trajectòria vinculada al sector audiovisual valencià i des de l’any 2000 és gerent de l’associació Productors Audiovisuals Valencians.

Fecha: 22/04/2025